Raportöör on seisukohal, et kõrgetasemeline poliitiline juhtimine on ühtse turu edasiarendamiseks väga suure tähtsusega. Raportöör teeb sellega seoses ettepaneku, et Euroopa Ülemkogu presidendile tuleks anda volitus ühtse turu edasiarendamise kooskõlastamiseks ja järelevalveks tihedas koostöös  komisjoni presidendiga. Euroopa Ülemkogu kõik kevadised kohtumised tuleks pühendada ühtse turu olukorra hindamisele, mida peaks toetama järelevalveprotsess, mille kaudu oleks võimalik hinnata vahe-eesmärkide saavutamist. Sellega seoses märgib raportöör, et Ungaril kui eesistujariigil on juba kavas korraldada 2011. aasta veebruaris Euroopa Ülemkogu kõigi aegade esimene ühele valdkonnale pühendatud kohtumine (1) .